stanford-oval/wikipedia huggingface dataset:
Wilson Fittipaldi Júnior

| Wilson Fittipaldi |
| --- | --- |
 Wilson Fittipaldi vuonna 2007.
Henkilötiedot
Syntynyt: 25. joulukuuta 1943 São Paulo
Kuollut: 23. helmikuuta 2024 (80 vuotta)
Kansalaisuus:   Brasilia
Formula 1 -ura
Aktiivivuodet:  1972–1973, 1975
Talli(t):  Brabham,  Fittipaldi
Kilpailuja:  38 (35 lähtöä)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  3
Ensimmäinen kilpailu:  Espanjan Grand Prix 1972
Viimeinen kilpailu:  Yhdysvaltain Grand Prix 1975
Wilson Fittipaldi Júnior (25. joulukuuta 1943 São Paulo – 23. helmikuuta 2024) oli brasilialainen F1-kuljettaja ja Emerson Fittipaldin isoveli ja Christian Fittipaldin isä. Hän osallistui 38 F1-osakilpailuun kausina 1972–1973 ja 1975. Fittipaldin ensimmäinen Grand Prix oli Espanjan GP 1972 ja viimeinen Yhdysvaltain GP 1975. Hän saavutti yhteensä 3 MM-pistettä kaudella 1973 ajamalla kuudenneksi Argentiinan GP:ssä ja viidenneksi Saksan GP:ssä. Aika-ajoissa hän oli parhaimmillaan yhdeksäs Monacon GP:ssä 1973. Hän osallistui myös lukuisiin MM-sarjan ulkopuolisiin kilpailuihin.
Wilson aloitti moottoriurheilu-uransa kartingilla 1960-luvulla ennen siirtymistään Formula Vee -sarjaan. Hän kilpaili Formula 3 -sarjassa vuonna 1966. Vuonna 1970 Wilson seurasi veljensä menestystä F2-luokassa siirtyen itse Britannian F3-sarjaan. Hän voitti BARC-mestaruuskierroksen Silverstonessa. Hän siirtyi Euroopan F2-luokkaan vuonna 1971, jossa hän kilpaili veljensä omistamalla Team Barhald-Fittipaldin ajokilla. Hän oli toinen Vallelungan kilpailussa. Hyvien tulostensa perusteella Brabham kiinnitti hänet maksulliseksi kuljettajakseen kaudeksi 1972.
Wilson aloitti F1-uransa ajamalla palkinnoille MM-sarjaan kuulumattomassa Brasilian GP:ssä 1972. Wilson perusti myöhemmin oman F1-tiiminsä vuonna 1974, kilpaillen nimellä Copersucar-Fittipaldi. Talli ei kuitenkaan menestynyt toivotusti ja se jouduttiin lopettamaan vuonna 1982.
Wilson kilpaili Brasilian Stock Car -mestaruussarjassa 1990 luvun alussa. Vuosina 1994 ja 1995 hän voitti Porschella klassisen Mil Milhas -kilpailun. Helmikuussa 1998 Wilson hylkäsi paluunsa Stock Car -sarjaan. Vuonna 2000 hän oli vieraileva ajaja Mercedes-Benzin Nurburgringillä FIA:n European Truck Racing Cupissa ollen 8. ja 11. Vuonna 2008 Wilson ja Emerson siirtyivät Brasilian GT3 Mestaruussarjaan ajaen Porsche 997 GT3 -autolla WB:n Motorsport-tiimissä.
Aiheesta muualla

Kuvia tai muita tiedostoja aiheesta Wilson Fittipaldi Júnior Wikimedia Commonsissa
http://www.statsf1.com/en/wilson-fittipaldi.aspx
Wim Jonk

Wim Jonk
Wilhelmus Maria "Wim" Jonk (s. 12. lokakuuta 1966, Volendam, Alankomaat) on alankomaalainen jalkapalloilija, pelipaikaltaan keskikenttäpelaaja.
Jonk edusti urallaan seuratasolla kotimaassaan FC Volendamia, Ajaxia ja PSV Eindhovenia, Italiassa Inter Milanoa sekä Englannissa Sheffield Wednesdayta.
Jonk pelasi myös Alankomaiden maajoukkueessa. Hän kuului Alankomaiden joukkueeseen vuoden 1992 EM-kisoissa, vuoden 1994 MM-kisoissa ja vuoden 1998 MM-kisoissa.
Wincave Mixtape Vol. 1

| Wincave Mixtape Vol>  1 Loost Koos |
| --- | --- | --- |

Studioalbumin tiedot
 Julkaistu: 26. huhtikuuta 2013
 Formaatti: kasetti, Digi
 Tuottaja(t): DJ Arsi, Väiski
 Tyylilaji: rap
 Kesto: 28.50
 Levy-yhtiö: Monsp Records
Loost Koosin muut julkaisut
| Pienempi kuin kolme 2012 | Wincave Mixtape Vol. 1 2013 |   |
Windcave Mixtape Vol. 1 on suomalaisen rap-yhtye Loost Koosin julkaisema albumi, jonka julkaisi Monsp Records 24. huhtikuuta 2013. Albumi julkaistiin ainoastaan c-kasettina ja digijulkaisuna. Kappaleista "Dängä Dängää" ja "Yläpommi" on julkaistu musiikkivideot.
Kappaleet

Rullaa se matto (me tullaan bäkkiin) – 3.30
Yläpommi – 3.29
Wincave / shotgun – 3.37
Villimaa (skit) – 0.45
Runoilija – 3.49
Shaudauchsit osa 2 – 2.06
Dängä Dängää – 3.07
Yli ja ali ja – 2.54
Days of Thunder – 3.59
Shaudauchsit osa 3 – 2.40
Wincenty Kadłubek

| Wincenty Kadłubek |
| --- | --- |
 Wincenty Kadłubek, osa sisterssiläisestä Jędrzejówin kirkosta peräisin olevasta maalauksesta 1700-luvulta.
Henkilötiedot
Syntynyt: noin 1160
Kuollut: 1223
Kansalaisuus:  Puola
Ammatti:  historioitsija, piispa
Kirjailija
Äidinkieli: puola
Tuotannon kieli: latina
Pääteokset:  Historia Polonica Vincentii Kadlubkonis episcopi Cracoviensis
Aiheesta muualla
Löydä lisää kirjailijoitaKirjallisuuden teemasivulta
Wincenty Kadłubek, myös: Vincentius Kadlubek, (noin 1160 – 1223) oli puolalainen historioitsija ja pappi. Hän opiskeli jonkin aikaa Bolognan yliopistossa ja sai 1208 nimityksen Krakovan piispaksi. Hänen ainoa ja maineikas teoksensa on osittain keskustelumuotoinen neliosainen kronikka, josta varsinkin viimeistä osaa pidetään erityisen arvokkaana. Se julkaistiin painettuna 1612 nimellä Historia Polonica Vincentii Kadlubkonis episcopi Cracoviensis ja useina painoksina myöhemmin sekä teoksessa Monumenta Polonise historica, II (1872). Se käännettiin puolaksi 1803. Kronikkaa käytettiin läpi keskiajan historian oppikirjana Puolan kouluissa. Sen luotettavuuteen on suhtauduttu kriittisesti.
Aiheesta muualla

Kuvia tai muita tiedostoja aiheesta Wincenty Kadłubek Wikimedia Commonsissa
Yleisurheilun maailmanmestaruuskilpailut 1983 – miesten 10 000 m

| Yleisurheilun MM-kilpailut 1983> Miesten 10 000 m |
| --- | --- |
Kisapaikka:  Olympiastadion, Helsinki
Kilpailupäivä(t):  7.–9. elokuuta 1983
Kilpailijoita:  36
 Mitalistit  –   Alberto Cova (Italia)   –   Werner Schildhauer (Itä-Saksa)   –   Hansjörg Kunze (Itä-Saksa) 
10 000 metrin juoksu vuoden 1983 Yleisurheilun MM-kilpailuissa juostiin 7.–9. elokuuta. Kilpailuihin otti osaa 36 urheilijaa. Alkuerät juostiin 7. elokuuta ja loppukilpailu 9. elokuuta. Alkueristä loppukilpailuun selviytyi 18 juoksijaa. Maailmanmestaruuden voitti Italian Alberto Cova.
Tulokset

| Sija | Urheilija | Aika |
| --- | --- | --- |
|  |  Alberto Cova (Italia)  | 28.01,04 |
|  |  Werner Schildhauer (Itä-Saksa)  | 28.01,18 |
|  |  Hansjörg Kunze (Itä-Saksa)  | 28.01,26 |
| 4. |  Martti Vainio (Suomi)  | 28.01,37 |
| 5. |  Gidamis Shahanga (Tansania)  | 28.01,93 |
| 6. |  Carlos Lopes (Portugali)  | 28.06,78 |
| 7. |  Nick Rose (Iso-Britannia)  | 28.07,53 |
| 8. |  Christoph Herle (Länsi-Saksa)  | 28.09,05 |
| 9. |  Mohamed Kedir (Etiopia)  | 28.09,92 |
| 10. |  Bekele Debele (Etiopia)  | 28.11,13 |
| 11. |  Antonio Prieto (Espanja)  | 28.11,57 |
| 12. |  Steve Jones (Iso-Britannia)  | 28.15,03 |
| 13. |  Mark Nenow (Yhdysvallat)  | 28.17,28 |
| 14. |  Fernando Mamede (Portugali)  | 28.18,39 |
| 15. |  Bill McChesney (Yhdysvallat)  | 28.34,46 |
| 16. |  José Gómez (Meksiko)  | 28.42,61 |
| 17. |  Alberto Salazar (Yhdysvallat)  | 28.48,42 |
| — |  Henrik Jørgensen (Tanska)  | DNS |
Vim

| Vim |
| --- | --- |

 Vim graafisella käyttöliittymällä
Kehittäjä:  Bram Moolenaar
Kehityshistoria
Ensijulkaisu:  2. marraskuuta 1991
Vakaa versio:  9.1.0 (2. tammikuuta 2024)
Tiedot
Ohjelmistotyyppi:  tekstieditori
Alusta:  Amiga, Linux, OpenVMS, OS/2, OS X, Windows, Unix
Ohjelmointikielet:   C, Vim script
Lisenssi:   GPL
Aiheesta muualla
Verkkosivusto
Versiohallinta
Vim sisältää myös toimintoja tiedostojen vertailuun.
Vim (Vi IMproved) on Bram Moolenaarin luoma Vi-ohjelmaan perustuva avoimen lähdekoodin terminaalipohjainen tekstieditori, joka toimii monissa käyttöjärjestelmissä. Monet ohjelmoijat käyttävät Vimiä. Siitä on myös saatavilla graafisella käyttöliittymällä varustettuja versioita, joissa on muun muassa valikot ja tuki hiirelle. Vim-editorista on haarautunut NeoVim, joka tukee uutena ominaisuutena muun muassa Lua-lisäosia.
Vimin käyttö eroaa huomattavasti useimmista muista editoreistakenen mukaan?, esimerkiksi Emacsista, koska Vimin käyttö perustuu eri toimintatiloihin. Keskeinen idea on, ettei kumpaakaan kättä tarvitse siirtää näppäimistöltä (esimerkiksi hiirelle) minkään toiminnon, kuten tallentamisen, ajaksi.
Vim on hyväntekeväisyysohjelma jonka käyttäjiä kehotetaan tekemään lahjoitus esimerkiksi Ugandan orvoille. Vim on vapaa ohjelmisto.
Toimintaperiaate ja käyttö

Vimissä on kolme tilaa: komentotila, kirjoitustila sekä tekstinvalintatila (visual mode).
Komentotila on perustila, jossa ollaan kun Vim käynnistetään. Vim tulkitsee kaiken komentotilassa kirjoitetun tekstin komennoiksi. Kaikista tiloista pääsee takaisin komentotilaan painamalla näppäintä Esc.
Kirjoitustilaan pääsee painamalla esimerkiksi näppäintä i komentotilassa. Tässä tilassa Vim lisää kaiken kirjoitetun tekstin muokattavaan tiedostoon.
Tekstinvalintatilaan pääsee painamalla näppäintä v komentotilassa. Kaikki kirjoitettu teksti tulkitaan komennoiksi ja kursoria liikuttamalla valitaan tekstiä.
Vimin voi sulkea tallentamatta muutoksia komennolla :q!.
Vimin mukana tulee vimtutor ohjelma, joka opettaa käyttäjälle interaktiivisesti Vim-tekstieditorin käytön perusteet.
Ominaisuuksia

Muutosten kumoaminen ja kumottujen muutosten palautus.
Mahdollisuus muokata tekstiä vasemmalta oikealle tai oikealta vasemmalle.
Tekstin visuaalinen muotoilu (visual mode), eli ”tekstipohjainen graafinen muotoilu”. Tekstiä voidaan muun muassa mustata hiirellä ja vaikkapa tuhota, siirtää tai kopioida.
Makrojen tallentaminen, jonka avulla voidaan tallentaa muokkauksia ja ajaa niitä uudelleen toistuvien tehtävien suorittamiseen.
Vim voidaan jakaa useisiin ruutuihin; käyttäjä voi tutkia useita tiedostoja tai saman tiedon eri kohtia samanaikaisesti.
Vimissä on sisäinen komentosarjakieli helpottamaan lisätoimintojen tekoa.
Hakutoiminto, jolla voidaan hakea merkkijonoja tekstitiedostosta.
Syntaksin korostus, joka on ohjelmoinnissa lähestulkoon välttämättömyys tekstin selkeyden kannalta. Mukana tulee yli 200 syntaksitiedostoa eri kielille ja syntaksitiedostoja voi myös luoda itse, tai ladata niitä kolmannen osapuolen sivustoilta.
Vimissä on integrointituki Perlille, TCL:lle ja Pythonille ja se voidaan myös asettaa toimimaan OLE-palveluna Windowsissa.
Ominaisuuksia > Esimerkkejä Vimin komennoista

* Etsi kursorin alla olevaa merkkijonoa tiedostossa eteenpäin
% Siirry kursorin alla olevan sulkumerkin vastakappaleen kohdalle
. Toista viimeisin komento
yy Kopioi kursorin alla oleva rivi
3yy Kopioi kursorin alla oleva rivi ja kaksi seuraavaa riviä
Historiaa

Bram Moolenaar aloitti Vimin kehittämisen vuonna 1988. Tämän jälkeen ohjelmaan on lisätty lukuisia ominaisuuksia, joista monet liittyvät tietokoneohjelmien lähdekoodin muokkaukseen. Taustansa vuoksi Vim on suosittu erityisesti Unix-käyttäjien ja ohjelmoijien parissa.
Vuonna 1988 Moolenaarilla oli Amiga-tietokone, johon hän etsi tekstieditoria. Hän oli tottunut käyttämään Vitä, mutta sitä ei ollut saatavilla Amigalle. Moolenaar otti käyttöönsä parhaan löytämänsä Vi-kloonin ja alkoi parannella sitä.
Aluksi tavoitteena oli pystyä tekemään kaikki sama, mitä Vi-editorilla pystyi tekemään. Lopulta Moolenaar saavutti tavoitteensa ja alkoi lisätä vähitellen uusia ominaisuuksia, kuten monitasokumous (multi-level undo). Hän julkaisi ensimmäisen version Vimistä 2. marraskuuta 1991. Nimi tuli alun perin sanoista Vi IMitation. Muutamat henkilöt edistivät projektia sovittamalla Vimin muun muassa Unixille ja DOSille.
Ajan myötä Vimiin kertyi yhä enemmän ominaisuuksia. Moolenaar muutti Vimin lähdesanoja, jolloin syntyi Vi IMproved. Pian alkuperäisestä koodista ei ollut paljoa jäljellä. Tässä vaiheessa Moolenaar piti Vimiä vielä omana lelunaan ja jakoi sitä satunnaisesti ihmisille, jotka tarvitsivat sen kaltaista ohjelmaa.
Myöhemmin Moolenaar laittoi Vimin yleiseen jakoon ja siitä kehittyi vähitellen yksi suosituimmista tekstieditoreista. Vim voitti muun muassa Linux Journal -lehden suosituimman editorin palkinnon lukijaäänestyksessä vuosina 2001–2005.
Moolenaar kuoli 3. elokuuta 2023.
Historiaa > Vimin historia pähkinänkuoressa

1.14: ensimmäinen versio julkaistaan (1991)
1.22: sovitus Unixille (1992)
3.0: tuki useille ikkunoille ja puskureille (1994)
4.0: graafinen käyttöliittymä (1996)
5.0: syntaksin korostus (1998)
6.0: liitännäiset, laskostus ja pystyjako (2001)
7.0: oikeinkirjoituksen tarkistus, välilehdet (2006)
Aiheesta muualla

Virallinen sivu (englanniksi)
Vimin ohjeet (englanniksi)
Vim luojansa silmin (englanniksi)
Esimerkkejä käytöstä (englanniksi)
Vim kuudella kilotavulla selitettynä
Vimin peruskäyttö Linux.fissä
Wilson Greatbatch

| Wilson Greatbatch> Henkilötiedot |
| --- | --- |
Syntynyt: 6. syyskuuta 1919 Buffalo, New York
Kuollut: 27. syyskuuta 2011 (92 vuotta) Williamsville, New York
Kansalaisuus:  yhdysvaltalainen
Ammatti:  insinööri
Muut tiedot
Koulutus: Cornellin yliopisto Buffalon yliopisto
Wilson Greatbatch (6. syyskuuta 1919 Buffalo, New York – 27. syyskuuta 2011 Williamsville, New York) oli yhdysvaltalainen insinööri ja keksijä. Hänen tärkeimpiä keksintöjään ovat nykyaikainen sydämentahdistin ja pitkäikäinen, lääketieteellisissä implanteissa käytettävä litiumparisto, mutta hän sai elämänsä aikana kaikkiaan yli 325 patenttia. Hänet palkittiin Lemelson-MIT-palkinnolla ja National Medal of Technology and Innovationilla, ja hän oli National Inventors Hall of Famen jäsen.
Elämä ja ura

Greatbatch syntyi Buffalossa New Yorkin osavaltiossa vuonna 1919. Hän palveli Yhdysvaltain laivastossa toisen maailmansodan aikana ja aloitti sodan jälkeen työskentelyn puhelinkorjaajana ennen kuin aloitti opintonsa Cornellin yliopistossa. Greatbatch suoritti tutkinnon sähkötekniikasta vuonna 1950 ja alkoi opettaa Buffalon yliopistossa vuonna 1952.
Greatbatchin merkittävä läpimurto tapahtui vuonna 1956, kun hän oli vahingossa asentanut väärän osan sydämen rytmitallentimeen, jonka hän oli kehittämässä. Tämän seurauksena laite alkoi pelkän sydämenlyöntien äänen tallentamisen sijaan lähettää säännöllisiä sähköimpulsseja, jotka stimuloivat sydämen rytmiä. Greatbatch tajusi tämän olevan tärkeä läpimurto, ja hän jatkoi työskentelyä kehittääkseen ensimmäisen käytännöllisen sydämentahdistimen.
Greatbatchin keksintö oli merkittävä edistysaskel sydämentahdistinten historiassa. Ennen sydämentahdistimien keksimistä potilaiden sydämentykytystä oli yritetty stimuloida sähköshokkien avulla. Tämä oli kuitenkin kivuliasta ja vaarallista, ja sydämentahdistimet ovat tarjonneet potilaille paljon turvallisemman vaihtoehdon.[lähde? ]
Ensimmäinen Greatbatchin sydämentahdistin istutettiin ihmispotilaalle vuonna 1960, ja laite sai patentin kaksi vuotta myöhemmin. Tämä laukaisi sydämentahdistinten nopean kehittymisen ja laajamittaisen käytön.[lähde? ]
Greatbatch jatkoi uraansa sydämentahdistimien parissa ja kehitti myös muita tärkeitä keksintöjä, kuten implantoitavan sydämen defibrillaattorin.[lähde? ]selvennä Myöhemmin hän kiinnostui ympäristöasioista ja kehitti muun muassa aurinkoenergiaa käyttävän kanootin ja apua AIDS-potilaille. Hän kuoli 27. syyskuuta 2011 williamsvilleläisessä hoitokodissa munuaisten vajaatoimintaan 92-vuotiaana.
Perhe

Greatbatchin puoliso oli hänen lapsuuden ihastuksensa Eleanor Wright, joka kuoli muutamaa kuukautta ennen puolisoaan. Heillä oli tytär ja neljä poikaa, joista yksi kuoli vuonna 1998, 12 lastenlasta ja kahdeksan lastenlastenlasta.
Vääräjärvi (Laukaa)

| Vääräjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°31′00″N, 25°57′30″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vatianjärven alue (14.33)
Laskupuro:  Runninpuro Haapajärveen 
Järvinumero:  14.337.1.003
Mittaustietoja
Pinnankorkeus:  124,5 m  
Pituus:  250 m  
Leveys:  190 m  
Rantaviiva:  0,871 km  
Pinta-ala:  1,633 ha  
Saaria:  1 
 fiVääräjärvi 
Vääräjärvi  on Keski-Suomessa Laukaassa Haapalan lähellä sijaitseva järvi.
Maantietoa

Järven pinta-ala on 1,6 hehtaaria, se on 250 metriä pitkä ja 200 metriä leveä. Järvellä on kartan mukaan yksi saari.  Sen rantaviivan pituus on 850 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Vatianjärven alueella (14.33), jonka Haapajoen valuma-alueeseen (14.337) se kuuluu. Järven vedenpinnan korkeus on 124,5 metriä mpy.
Wang Lei

| Mitalit> Miesten miekkailu.Maa:   Kiina. Olympialaiset  | Mitalit> Miesten miekkailu.Maa:   Kiina. Olympialaiset  | Mitalit> Miesten miekkailu.Maa:   Kiina. Olympialaiset  | Miesten miekkailu> Maa:   Kiina. |
| --- | --- | --- | --- |
|  Hopeaa | Ateena 2004 | kalpa |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Torino 2006 | kalpa |  |
Wang Lei (kiin. 王磊, s. 20. maaliskuuta 1981) on kiinalainen kalpamiekkailija. Wang on vuoden 2006 kalvan maailmanmestari ja olympiahopeamitalisti vuoden 2004 olympialaisista.
Vääräjärvi (Kyyjärvi)

| Vääräjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi
Koordinaatit:  63°05′57″N, 24°24′43″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskuoja:  oja Heinuanjärveen 
Järvinumero:  14.645.1.016
Mittaustietoja
Pinnankorkeus:  158,8 m  
Pituus:  530 m  
Leveys:  120 m  
Rantaviiva:  1,27 km  
Pinta-ala:  5,428 ha  
Tilavuus:  0.000015 km³ 
Keskisyvyys:  0,27 m  
Suurin syvyys:  0,9 m  
Saaria:  ei saaria 
 fiVääräjärvi 
Vääräjärvi  on Keski-Suomessa Kyyjärvellä  Väärämäen lähellä sijaitseva järvi.
Maantietoa

Järvi on 530 metriä pitkä, 120 metriä leveä, ja sen pinta-ala on 5,4 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 14 500 kuutiometriä. Sen keskisyvyys on 0,3 metriä ja suurin syvyys on 0,9 metriä. Sen rantaviivan pituus on 1,3 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Napolanjoen valuma-alueeseen (14.645) se kuuluu. Järven vedenpinnan korkeus on 158,8 metriä mpy.
Vääräjärvi (Kuru, Kaidankylä)

| Vääräjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°52′47″N, 23°34′08″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Myllyojaan 
Järvinumero:  35.346.1.002
Mittaustietoja
Pinnankorkeus:  153,5 m  
Rantaviiva:  1,971 km  
Pinta-ala:  8,422 ha  
Saaria:  ei saaria 
 fiVääräjärvi 
Vääräjärvi  on Pirkanmaalla Ylöjärvellä Kaidankylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 8,4 hehtaaria ja se on 500 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 2,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Myllyojan valuma-alueeseen (35.346) se kuuluu. Järven vedenpinnan korkeus on 153,5 metriä mpy.
Wang Jianan

| Mitalit> Maa:   Kiina.Miesten yleisurheilu.MM-kilpailut  | Mitalit> Maa:   Kiina.Miesten yleisurheilu.MM-kilpailut  | Mitalit> Maa:   Kiina.Miesten yleisurheilu.MM-kilpailut  | Maa:   Kiina> Miesten yleisurheilu. |
| --- | --- | --- | --- |
|  Kultaa | Eugene 2022 | pituushyppy |  |
|  Pronssia | Peking 2015 | pituushyppy |  |
| Aasian kisat  | Aasian kisat  | Aasian kisat  |  |
|  Kultaa | Jakarta 2018 | pituushyppy |  |
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Kultaa | Pune 2013 | pituushyppy |  |
Wang Jianan (s. 27. elokuuta 1996) on kiinalainen pituushyppääjä.
Nuorempana Wang kilpaili moniotteluissa. Helmikuussa 2012 hän otteli 15-vuotiaana seitsenottelussa sisäradoilla aikuisten välineillä tuloksen 5483 pistettä. Huhtikuussa 2012 hän otteli kymmenottelussa aikuisten välinein tuloksen 7063 pistettä. Ottelusarjassaan hän muun muassa juoksi 100 metriä aikaan 10,88, hyppäsi pituutta 780 cm ja seivästä 500 cm. Hänen pituustuloksensa oli paras 15-vuotiaan hyppäämä tulos koskaan.
Syyskuussa 2012 hän voitti 16-vuotiaana ja kautta aikain nuorimpana pituushypyn aikuisten Kiinan mestaruuden tuloksella 804 cm. Vuonna 2013 hän voitti Aasian-mestaruuden tuloksella 795 cm. Moskovan MM-kilpailuissa 2013 hän karsiutui loppukilpailusta.
Vuonna 2014 Wang voitti Eugenessa alle 20-vuotiaiden maailmanmestaruuden tuloksella 808 cm. Toukokuussa 2015 hän hyppäsi Shanghaissa Timanttiliigan osakilpailussa alle 20-vuotiaiden Aasian-ennätyksen 825 cm. Pekingin MM-kilpailuissa 2015 hän sijoittui kolmanneksi tuloksella 818 cm. Seuraavana vuonna hän oli Portlandin MM-hallikilpailuissa kahdeksas ja Rio de Janeiron olympialaisissa viides. Lontoon MM-kilpailuissa 2017 hän sijoittui seitsemänneksi. Hän sivusi Kiinan ennätystä 847 Guiyangissa kesäkuussa 2018. Hän voitti samana vuonna kultaa Jakartan Aasian kisoissa tuloksella 824 cm. Dohan MM-kilpailuissa 2019 hän sijoittui kuudenneksi. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 836 cm samalla stadionilla, jolla hän oli kahdeksan vuotta aiemmin voittanut nuorten maailmanmestaruuden. Budapestin MM-kilpailuissa 2023 hän sijoittui viidenneksi.
Wang Junxia

| Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Mitalit> Maa:   Kiina.Naisten yleisurheilu. Olympialaiset  | Maa:   Kiina> Naisten yleisurheilu. |
| --- | --- | --- | --- |
|  Kultaa | Atlanta 1996 | 5 000 m |  |
|  Hopeaa | Atlanta 1996 | 10 000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Stuttgart 1993 | 10 000 m |  |
Wang Junxia (kiin.: 王军霞; pinyin: Wáng Jūnxiá, s. 19. tammikuuta 1973, Jiaohe, Jilin) on kiinalainen entinen kestävyysjuoksija.
Ma Junrenin valmentama Wang voitti 1992 nuorten MM-kisoissa 10 000 metrin juoksun ajalla 32.29,90. Seuraavana vuonna hän teki toukokuussa 3 000 metrin juoksun Aasian ennätyksen juoksemalla Kiinan mestaruuskilpailuissa ajan 8.27,68. Elokuussa hän voitti Stuttgartin MM-kisoissa 10 000 metrillä MM-kultaa ajalla 30.49,30. 8. syyskuuta hän voitti Kiinassa 10 000 metrin kilpailun uudella maailmanennätysjalla 29.31,78.  Aika paransi edellistä ennätystä 42 sekuntia ja oli ensimmäinen kerta, kun naisjuoksija alitti 30 minuutin haamurajan. 11. syyskuuta hän juoksi 1 500 metrin juoksussa toiseksi ajalla 3.51,92, joka on edelleen maailmantilaston kolmanneksi paras aika. Kilpailun voittanut Qu Yunxia teki juoksussa maailmanennätyksen ajalla 3.50,46, joka säilyi voimassa heinäkuulle 2015. Seuraavana päivänä Wang juoksi uuden maailmanennätyksen 3 000 metrillä alkuerissä ja paransi sitä 13. syyskuuta loppukilpailussa lukemiin 8.06,11.
Seuraavana vuonna Wang voitti Aasian mestaruuden 10 000 metrillä ajalla 30.54,34. Hänelle myönnettiin Jesse Owens -palkinto edellisvuoden saavutuksistaan. Vuonna 1995 Wang erotti valmentajansa Ma Junrenin. Hän otti uudeksi valmentajakseen Mao Dezhenin ja alkoi harjoitella Atlantan olympialaisiin. Seuraavana vuonna olympialaisissa Wang voitti 5 000 metrin kilpailun ajalla 14.59,88 ja sijoittui toiseksi 10 000 metrillä ajalla 31.02,58. Wang lopetti yleisurheilu-uransa Atlantan olympialaisiin. Hän meni naimisiin Zhan Yun kanssa ja aloitti opiskelut Coloradon yliopistossa.